**Dr. Felkai László**

**közigazgatási államtitkár**

**Belügyminisztérium**

**Tisztelt Államtitkár Úr!**

Köszönettel megkaptam – személyesen nekem írt – válaszlevelét az összevont előzetes és közigazgatási egyeztetés keretében, véleményezésre megkapott MUNKAANYAG véleményezésre *a mezőgazdasági vízszolgáltatási művek üzemeltetéséről* *szóló 2/1997. (II. 18.) KHVM rendelet módosításáról*, továbbá a mai napon megküldött – szakmai Indoklással alátámasztott, az ITM észrevételeit, valamint a Nemzeti Agrár Kamara előzetes véleményét is tartalmazó – új előterjesztést a kapcsolódó Rendeletek módosításának pontos céljáról és tartalmáról, amely a – rendkívüli körülmények között is megvalósítható mezőgazdasági vízgazdálkodás – birtokméreteket meghatározó, talajvédelmi, valamint környezet- és természetvédelmi szempontokat is szigorúan tartalmaz.

Véleményem szerint az Előterjesztés támogatható és támogatandó, ezt a javaslatomat fogom holnap az Országos Környezetvédelmi Tanács holnapi napon, Április 18.-án délelőtt esedékes ülésén előterjeszteni, meghallgatva észrevételeiket és véleményüket, bízva egyetértésükben.

Amint azonban az Országos Környezetvédelmi Tanács javaslataként, korábbi levelemben a Tanács nevében szorgalmaztam és megfogalmaztam, a klímaváltozás következtében megváltozó csapadék- és lefolyás viszonyok miatt, új, komplex mezőgazdasági vízgazdálkodási program részletes kidolgozása és alkalmazásba-vétele szükséges, amely program-koncepció megvitatásában és véleményezésében a Tanács felajánlja támogató részvételét.

A Testület nevében és megbízásából

2019. Április 17.-én



 Dr. Bulla Miklós

Cc.: Dr. Hoffmann Imre közfoglalkoztatási és vízügyi helyettes államtitkár